
JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE
    Privind, modificarea anexei nr.1 şi anexei nr. 2 la Hotărârea Consiliului Local al

                 Municipiului Focşani nr. 105/2017 privind aprobarea organigramei, statului 

                 de funcţii şi  numărului de personal pentru Direcţia de Dezvoltare Servicii 

                 Publice Focşani
       Consiliul Local al Municipiului Focşani, judeţul Vrancea, întrunit în şedinţa ordinară ;

- analizând Proiectul de hotărâre iniţiat de Primarul Municipiului Focşani, raportul Direcţiei economice - Serviciul resurse umane, managementul calităţii, înregistrat la nr. 28196/21.04.2017 prin care se propune modificarea anexei nr.1 şi anexei nr. 2 la Hotărârea Consiliului Local al Municipiului Focşani nr. 105/2017 privind aprobarea organigramei, statului de funcţii şi  numărului de personal pentru Direcţia de Dezvoltare Servicii Publice Focşani şi avizul favorabil al Comisiei de buget şi administraţie publică;
- văzând adresa nr. 2751/20.04.2017 a Direcţiei de Dezvoltare Servicii Publice Focşani şi procesele verbale nr. 1703/14.03.2017 şi nr. 2608/12.04.2017 ale comisiilor de examen;
 - în conformitate cu prevederile Hotărârii Guvernului României nr. 286/2011 pentru aprobarea Regulamentului – cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criterilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările şi completările ulterioare, Legii – cadru   nr. 284/2010 privind salarizarea unitară a personalului plătit din fondurile publice, cu modificările şi completările ulterioare şi Ordonanţei de Urgenţă a Guvernului  nr. 99/2016 privind unele măsuri pentru salarizarea personalului plătit din fonduri publice, prorogarea unor termene, precum şi unele măsuri fiscal-bugetare, cu modificările şi completarile ulterioare;

        - în baza art. 36 alin.(2) lit. „a” şi  alin.(3) lit.”b” şi în temeiul art.45 alin. (1)  din Legea nr. 215/2001  privind  administraţia publica locala, republicată în anul 2007, cu modificările şi completările ulterioare;  

HOTĂRĂŞTE:

Art. I. Modificarea anexei nr.1 şi anexei nr. 2 la Hotărârea Consiliului Local al Municipiului Focşani nr. 105/2017 privind aprobarea organigramei, statului de funcţii şi  numărului de personal pentru Direcţia de Dezvoltare Servicii Publice Focşani, cu modificările şi completările ulterioare, după cum urmează:
                 (1) Anexa nr. 1 reprezentând organigrama şi numărul de personal pentru Direcţia de Dezvoltare Servicii Publice Focşani se modifică în sensul că:

- la Compartimentul întreţinere spaţii verzi, parcuri, grădini publice – Serviciul spaţii verzi numărul de posturi creşte de la 60 la 61;

-  numărul de posturi din cadrul Serviciului spaţii verzi creşte de la 88 la 89;


-  la Serviciul mecanizare numărul de posturi scade de la 28 la 27;

- numărul total de 311 posturi din cadrul Direcţiei de Dezvoltare Servicii Publice Focşani nu se modifică.
        (2) Anexa nr. 2 reprezentând Statul de funcţii pentru Direcţia de Dezvoltare Servicii Publice Focşani se modifică astfel:

- transformarea unui post ocupat de inspector de specialitate debutant, studii superioare care figurează la Compartimentul întreţinere spaţii verzi, parcuri, grădini publice – Serviciul spaţii verzi, în post de inspector de specialitate gradul II, studii superioare;

- transformarea unui post ocupat de agent dezinsecţie-dezinfecţie-deratizare debutant care figurează la Compartimentul dezinsecţie - dezinfecţie - deratizare – Serviciul salubritate stradală – dezinsecţie - dezinfecţie – deratizare, în post de agent dezinsecţie-dezinfecţie-deratizare;

- trecerea unui post ocupat de muncitor calificat II de la Serviciul mecanizare la Compartimentul întreţinere spaţii verzi, parcuri, grădini publice – Serviciul spaţii verzi.
Numerele curente se modifică în mod corespunzător.

Numărul total de 311 posturi din cadrul Direcţiei de Dezvoltare Servicii Publice Focşani, aşa cum a fost aprobat prin Hotărârea Consiliului Local al Municipiului Focşani nr. 105/2017 nu se modifică, din cele 311 posturi 21 posturi fiind de conducere.
          Art. II.  Prezenta   hotărâre   va    fi  comunicată  de  către  Serviciul administraţie publică locală, agricultură, compartimentelor, birourilor, serviciilor şi Primarului Municipiului Focşani, care va asigura executarea acesteia prin Serviciul administraţie publică locală, agricultură, Serviciul resurse umane, managementul calităţii, Serviciul buget, contabilitate  cât şi prin Direcţia de Dezvoltare Servicii  Publice  Focşani.
        PREŞEDINTE DE ŞEDINŢĂ,

                 Mihai Nedelcu                                                      Contrasemnează,

                                                                                   SECRETARUL MUNICIPIULUI 

                                                                                                     FOCSANI

                                                                                             Eduard Marian Corhană
Municipiul Focsani, 27 aprilie 2017

